Komisijos reglamentas (EEB) Nr. 2735/80
1980 m. spalio 27 d.
iš dalies keičiantis Reglamentą (EEB) Nr. 1391/78, nustatantį iš dalies pakeistas priemokų už pasitraukimą iš pieno ir pieno produktų rinkos ir už melžiamų bandų pakeitimą sistemos taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1977 m. gegužės 17 d. Tarybos reglamentą (EEB) Nr. 1078/77, nustatantį priemokų už pasitraukimą iš pieno ir pieno produktų rinkos ir už melžiamų bandų pakeitimo sistemą [1], su paskutiniais pakeitimais, padarytais Reglamentu (EEB) Nr. 1365/80 [2], ypač į jo 7 straipsnį,
kadangi, remiantis Komisijos reglamento (EEB) Nr. 1391/78 [3] su paskutiniais pakeitimais, padarytais Reglamentu (EEB) Nr. 1799/79 [4], 4 straipsnio 1 dalimi, paraiškas pasitraukimo iš rinkos priemokai gauti buvo galima pateikti tik iki 1980 m. rugsėjo 15 d., nors Reglamentu (EEB) Nr. 1365/80 bandų pakeitimo priemokų sistema buvo pratęsta iki 1980-1981 pieno metų pabaigos;
kadangi Reglamento (EEB) Nr. 1391/78 12a straipsnis bandų pakeitimo priemokų gavėjams numato galimybę vėliau pasirinkti pasitraukimo iš rinkos priemokų sistemą; kadangi tokiu atveju suinteresuotųjų padėtis derinama prie padėties, kurioje jie būtų, jei pasitraukimo iš rinkos priemokos prašytų nuo pat pradžių;
kadangi bandos pakeitimo priemokos gavėjams, savo paraiškas pateikusiems nuo 1980 m. rugsėjo 16 d., reikėtų nurodyti, kad dėl to, jog nuo minėtos dienos pasitraukimo iš rinkos priemokų sistema buvo panaikinta, pirmiau minėta pasirinkimo galimybė jiems nebuvo prieinama, nes jiems nebuvo įmanoma prašyti jos nuo pat pradžių;
kadangi minėtos galimybės suteikimas bandos pakeitimo priemokos gavėjams, savo paraiškas pateikusiems iki 1980 m. rugsėjo 16 d., sutrukdytų nuo tos dienos panaikinti pasitraukimo iš rinkos priemoką; kadangi tokiomis aplinkybėmis reikėtų nustatyti, kad pasibaigus pereinamajam laikotarpiui minėtiems bandų pakeitimo priemokos gavėjams jau nebebūtų suteikta pasirinkimo galimybė;
kadangi Pieno ir pieno produktų verslo vadybos komitetas nepateikė savo nuomonės per jo pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1391/78 12a straipsnis papildomas šia 3 dalimi:
"3. Tačiau bandų pakeitimo įmokos gavėjai, savo paraiškas minėtai priemokai gauti pateikę iki 1980 m. rugsėjo 16 d., 1 dalyje minėtą pareiškimą kompetentingai institucijai gali pateikti tik iki 1980 m. gruodžio 31 d."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. spalio 27 d.